TATA PANGIBADAH MINGGU 30 OKTOBER 2022 TABUH 09.00 PEPANGGIHAN KALIYAN GUSTI, BRAYAT KULA MANGGIHAKEN MAKNANIPUN (WR : Warga Remaja, WP : Warga Pemuda, WD : Warga Dewasa, WL : Warga Lansia) PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL U PL U PL U : Hé Bumi kabèh, padha surak-suraka ana ing ngarsaning Yéhuwah : PADHA NGABEKTIA MARANG PANGÉRAN YÉHUWAH KALAWAN SUKARENA : Padha sowan ing ngarsané kambi surak-surak! : PADHA LUMEBUA LIWAT ING GAPURANÉ KALAWAN MEMUJI ASMANÉ : Amarga Pangéran Yéhuwah iku becik, : SIH KASETYANÉ IKU KANGGO ING SALAWASÉ, LAN KASETYANÉ LESTARI TURUN-TEMURUN. Pasamuwan ngidungaken KPJ 5. DHUH PANGÈRAN Dhuh Pangèran Ingkang Maha Suci, kula sami marek tetunggilan. Salir bangsa salumahing bumi, amemuji asmané Pangèran. (Pasrah tinampi Kitab Suci) Gusti tresna mring kula sadaya, saking kilèn miwah saking wétan Sami nunggil klayan Sang Pamarta, Yésus Kristus kang dados Panutan. VOTUM PF : Pangibadah Minggu Panutuping Wulan Brayat punika lumampah ing salebeting pengaken ing manah kita : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. Pasamuwan Lenggah PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer PEPANGGIHAN KALIYAN GUSTI, BRAYAT KULA MANGGIHAKEN MAKNANIPUN. Waosan Kitab Suci kapethik saking Mazmur 106:1-6. Komisi Liturgika GKJ Kabluk Semarang -- 1
(PF mberkahi laré-laré Sekolah Minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 24. PINUJIA GUSTI ALLAH Pinujia Gusti Allah, wit gunging katresnannya Mring umat tebusannya, sumrambah mring sagung titahnya. PL : Pasamuwanipun Gusti, minangka gegayuhan kita saged ndarbèni brayat ingkang tentrem rahayu. Nanging ing kasunyatan mboten makaten. Manah kita ingkang kuwagang mangsuli, punapa kita ketaton ing wekdal punika? Punapa ing wekdal punika kita getun? Kita mboten prelu gadhah sedya nglepataken bapak, ibu, laré, utawi sanak kadang sanèsipun. Sumangga kita sowan dhumateng Gusti, ngupadi Panjenenganipun, inggih ngupadi Panjenenganipun samangsa taksih kepareng dipun sowani, ngupadi salebeting andhap asor, ngupadi etuking karahayon sejati. (wekdal ening) PL : Dhuh Allah, Rama kawula,wekdal punika kawula sowan ing ngarsa Paduka kanthi andhap asor.Kawula nglenggana bilih kawula asring adamel sungkawaning panggalih Paduka sarana pikiran, pitembungan lan tumindak kawula. Bab-bab punika ingkang adamel brayat kawula rumaos lowong, kados tanpa makna. Kawula ngakeni kalepatan ing ngarsa Paduka. Mugi karsaa Paduka midhangetaken pangakening dosa kawula. Pasamuwan ngidungaken KPJ 50.GUSTI MUGI MELASI Gusti mugi melasi! Gusti mugi melasi! Mugi mlasi kula! WR : Minangka laré, kawula asring mboten caos pakurmat dhateng tiyang sepuh kawula. Kadhangkala kawula goroh dhateng tiyang sepuh kawula. Dhuh Gusti apuntenana kawula. Pasamuwan ngidungaken KPJ 50.GUSTI MUGI MELASI Gusti mugi melasi! Gusti mugi melasi! Mugi mlasi kula! WP : Minangka para kanèman, kawula asring tumindak manut pikajeng kawula piyambak. Anggen kawula nengenaken kepentingan pribadi adamel tatuning tetiyang ingkang nresnani kawula. Dhuh Sang Kristus, apuntenana kawula. Pasamuwan ngidungaken KPJ 50.GUSTI MUGI MELASI Gusti mugi melasi! Gusti mugi melasi! Mugi mlasi kula! WD : Minangka tiyang sepuh, kawula asring meksa dhateng anak-anak kawula. Kawula inggih asring natoni anak-anak kawula kanthi nandhingaken kaliyan tiyang sanès Komisi Liturgika GKJ Kabluk Semarang -- 2
satemah sesambetan kawula lan para anak lajeng risak tanpa makna. Dhuh Gusti, Paduka karsas mulihaken sesambetan kawula. Pasamuwan ngidungaken KPJ 50.GUSTI MUGI MELASI Gusti mugi melasi! Gusti mugi melasi! Mugi mlasi kula! WL : Minangka para tiyang ingkang sampun sepuh, kawula asring nganggep bilih kawula dados golonganing tiyang ingkang langkung saé katimbang ingkang langkung anèm. Asring kawula ngrèmèhaken parawiranèm. Dhuh Sang Kristus, apuntenana kawula. Pasamuwan ngidungaken KPJ 50.GUSTI MUGI MELASI Gusti mugi melasi! Gusti mugi melasi! Mugi mlasi kula! PL : Dhuh Rama, ing wekdal punika, kawula ngakeni ing ngarsa Paduka satata pribadi ing wekdal ening punika. Paduka karsaa midhangetaken pangakening dosa kawula. (wekdal ening 20 detik) PL U PL U : Dhuh Gusti, apuntenana kawula sadaya. : DHUH GUSTI, APUNTENANA KAWULA SADAYA. : Wonten ing asma Dalem Gusti Yésus Kristus kawula ngakeni sadaya dosa kawula. : AMIN. Pasamuwan Jumeneng PF : Tumrap kita ingkang sampun ngakeni dosa ing ngarsanipun Gusti, nampenana pangaputen saking Gusti, kados ingkang sinerat ing Mazmur 130:3-4, "3 Menawi Paduka ngèngeti dhateng piawonipun tiyang, dhuh Pangéran, sinten ingkang saged lestantun? 4 Nanging Paduka sampun paring pangapunten, supados tiyang sami ajrih dhateng Paduka." Makaten pawartos sih-rahmat saking Gusti. U : PUJI SOKUR KONJUK ING ALLAH. Pasamuwan ngidungaken KPJ 90. RAMA PANGAYOMAN KULA Rama Pangayoman kula, sih kawelasan Paduka, andamel manah ayem. Sih kawelasan Paduka andamel manah ayem. Pasamuwan Lenggah P E L A D O S A N S A B D A DONGA PELADOSAN SABDA (déning PF) Pasamuwan ngidungaken KPJ 192. ISINING KABAR KABINGAHAN Isining kabar kabingahan, winangsitken déning Pangéran, Dadya srana paring piwulang, margining kautaman. Dimèn tyang pitados tansah arumantos mbangun turut Gusti, nresnani sesami. Komisi Liturgika GKJ Kabluk Semarang -- 3
PAMAOSING KITAB SUCI PF : Waosan Kitab Suci kawaosaken saking MAZMUR 105:1-6 1 Padha saosa puji sukur marang Allah, padha wartakna asmané. Para bangsa padha critanana pendamelé. 2 Padha ngidungna kaluhurané, kidungna nganggo masmur; sakèhé pakaryané kang élok padha critakna. 3 Padha bungaha déné kita iki kagungané; atiné wong kang ngabekti marang Allah, karebèn padha bungah. 4 Mareka marang Allah, nyuwun pitulungané, lan aja kendhat-kendhat anggonmu sujud ngabekti marang Panjenengané. 5-6 Hé para turuné Abraham, abdiné; para anaké Yakub, kang pinilih, padha ngélingana kaélokané Allah kang wis ditindakaké, lan marang putusan-putusaning keadilané. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KPJ 466) AMIN, HALÉLUYA! Amin, Haléluya! Amin, Haléluya! Pinuji Paduka! Amin, Haléluya! RENUNGAN. "PEPANGGIHAN KALIYAN GUSTI, BRAYAT KULA MANGGIHAKEN MAKNANIPUN" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang manggihaken Gusti Allah lan pikantuk makna ing salebeting bebrayatan ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning Imam) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing 1 Tesalonika 5:18, mekaten, "Padha saosa sukur ing sadhéngah kaanan. Kaya mengkono kuwi sing dikersakaké déning Gusti Allah ana ing patunggilané Gusti Yésus." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan Komisi Liturgika GKJ Kabluk Semarang -- 4
ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken LANCARAN TUR PISUNGSUNG Mangga para kanca kanthi sukarena, Sami angaturna pisungsung punika, Konjuk Hyang Ma Kwasa ingkang wonten swarga. Kepareng Paduka Gusti mberkahana, Tur-atur kawula mugi andadosna, Karaton Paduka tansaya ngrembaka. Kepareng dhuh Gusti nyuwun pangaksama, Nggen kula sung bekti kang kirang prayogi, Gusti amberkahi ing salami-lami. (ing satengahing pepujen, bokor pisungsung kaaturaken majeng) DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF : Namung Gusti ingkang dados sesirahing brayat kita ingkang sejati. : KAWULA NAMUNG DADOS WARGANING BRAYAT. : Sageda pepanggihan kaliyan Gusti supados gesang panjenengan manggihaken maknanipun U PF U : KAWULA BADHÉ GESANG ING SALEBETING PEPANGGIHAN KALIYAN GUSTI. : Tansaha tumemen wonten ing Pangandikanipun. : KAWULA BADHÉ TANSAH MBUDIDAYA TUMEMEN ING SALEBETING KAPITADOSAN DHUMATENG GUSTI INGKANG NYARASAKEN KAWULA. Komisi Liturgika GKJ Kabluk Semarang -- 5
Pasamuwan ngidungaken KPJ 459. PINUJIA ALLAH SANG RAMA Pinujia Al-lah Sang Rama, wah Sang Putra lan Roh Suci; Purna pangabekti anèng gréja, ngrasuk gesang saben ari. Reff. Payo nindakna kang trusing ati sabdaning Gusti, sung gesang yekti, Sinartan déning berkahing Gusti, sung sih rahmat mring sesami. PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 459. PINUJIA ALLAH SANG RAMA Pangabekti sèstu pangibadah, lamun Gusti kang dènsembah, Kraharjaning pepadha dènudi, jagad ramya tentrem yekti. Reff. Payo nindakna kang trusing ati sabdaning Gusti, sung gesang yekti, Sinartan déning berkahing Gusti, sung sih rahmat mring sesami. Komisi Liturgika GKJ Kabluk Semarang -- 6